Occitània (region administrativa)

La region d'Occitània (oficialament en francés: Occitanie; en catalan: Occitània) es una region administrativa francesa, creada per la reforma territoriala de 2014, de la fusion de Lengadòc-Rosselhon e Miègjorn-Pirenèus. Es entrada en vigor lo 1 de genièr de 2016 après las eleccions regionalas de la fin de 2015.  

Es limitròfa d'Aragon al sud-oèst, de Catalonha al sud, de Nòva Aquitània a l'oèst e al nòrd-oèst, d'Auvèrnha-Ròse-Alps al nòrd-èst e de Provença-Alps-Còsta d'Azur a l'èst. Se compausa de 13 departaments, gaireben totes completament de lenga occitana.

 Denominacion 
Un nom provisòri de la region, a sa fondacion en 2015, foguèt «Lengadòc-Rosselhon-Miègjorn-Pirenèus»: èra compausat dels noms de las doas regions fusionadas, Lengadòc-Rosselhon e Miègjorn-Pirenèus, dins l'òrdre alfabetic. 

Lo 24 de junh de 2016, lo conselh regional se causiguèt lo nom francés d’«Occitanie» e tanben un nom segondari mai long que foguèt «Occitanie-Pyrénées-Méditerranée». Lo 28 de setembre de 2016, lo Govèrn francés la nomenèt Occitanie sens precision.

La denominacion actuala a entraïnat de polemicas dins lo movement occitanista: 
 D'unes crenhon que lo nom d'aquesta region administrativa faga desparéisser lo sens tradicional d’Occitània (lo grand territòri de la lenga occitana): se pensan que lo sentiment d'apertenéncia a Occitània es grèvament menaçat dins las autras regions de la granda Occitània tradicionala.
 D'autres, al contrari, se'n regaudisson perque pensan que i a, enfin, un usatge oficial e institucional del nom Occitània. Se pensan que lo nom Occitània serà mai conegut e mai revendicat dins las autras regions de la granda Occitània tradicionala.
En conclusion, aquesta region administrativa non engloba la totalitat d’Occitània. Cal remembrar que lo tèrme «Occitània Centrala» o «Occitània Centrala / País Catalan» foguèt prepausat per Marc Censi del temps qu'èra president del Conselh regional de l'anciana region Miègjorn-Pirenèus,16/12/2015 Marc Censi : « Le redécoupage des régions est une erreur » https://www.ladepeche.fr/article/2015/12/16/2239107-marc-censi-le-redecoupage-des-regions-est-une-erreur.htmlValence (82) : le PNO sur le marché https://www.ladepeche.fr/article/2015/11/11/2214983-valence-le-pno-sur-le-marche.html amb finalitat d'acceptar l'occitanitat de las regions vesinas e l'existéncia de la nacionalitat catalana dins lo territòri.

Administracion
 Division NombreDepartaments  Arrondiments  Cantons  Comunas  4453

Demografia 

 Definicion NombrePopulacion de la region Populacion occitana  Percentatge occitan   %
 Cultura 
vinheta|Províncias del :    |406x406pxLo territòri actual d'Occitània es constituit de divèrsas regions istoricas: Lengadòc, Guiana, Gasconha, lo Comtat de Fois e la província de Rosselhon.

Durant l'Ancian Regim, las institucions dependevan essencialament del Parlament de Tolosa, fondat en 1443.

Sul plan cultural, la region es de tradicion latina e principalament axada cap a la peninsula Iberica, especialament amb los Païses Catalans e lo Bascoat.

 Eraldica 

 Vejatz tanben 
 Conselh regional d'Occitània
Occitània

 Nòtas 

Referéncias

Categoria:Region francesa
Categoria:França
Categoria:Drech de las collectivitats territorialas